الباربيتيورات (Barbiturates) دى مجموعه من الادويه اللى بتكبت نشاط الجهاز العصبى المركزى وعشان كدا بيستعملوها كـ منومات و مهدئات و مخدرات فى و قبل العمليات و و مضادات للتشنجات (مضادات الصرع)و مضادات للقلق. الباربيتيورات عندها قدره قويه انها تعمل ادمان بنوعينه:الادمان العضوى و الادمان النفسى.فى مجموعه تانيه من الادويه اسمها البينزوديازيبينات ممكن تأدى نفس الاغراض و مخاطرها اقل و عشان كدا انهارده ما بقوش يستعملو الباربيتيورات كتير لانها ليها اعراض جانبيه خطيره ممكن تسبب الموت لو اتاخدت بجرعات عاليه نتيجة كبت الجهاز العصبى المركزى و كبت الجهاز التنفسى. اغلب الباربيتيورات دلوقتى بقت تستعمل مخصوص فى الطب البيطرى (بينتوباربيتال)عشان تخدر الحيوانات قبل العمليات الجراحيه و من الانواع القليله اللى لسه ليها ااستعمال دوائى فى البشر:الفينيوباربيتال (مضاد الصرع)، الثيوبينتال (بنج قبل العمليات). الادويه دى ليها استعمالات تانيه مش دوائيه زى فى الاعدام بالحقنه المميته فى امريكا و فى القتل الرحيم (يوثانازيا) ، الثيوبينتال بيستعملوه فى بعض البلاد فى التحقيقات مع المتهمين لانه بيخلى المتهم يعترف بكل حاجه و بيسموه (مصل الحقيقه Truth serum). مجموعة الباربيتيورات كلها مشتقه من حمض الباربيتيوريك (C4H4O3N2)اللى اتحضر اول مره فى المانيا سنة 1903 من اليوريا و حمض المالونيك فيه فايلات فى تصانيف ويكيميديا كومونز عن: باربيتيورات